Marin Myftiu

Marin Myftiu është dizajner shqiptar i specializuar në fushën e dizajnit të produktit dhe transportit. Ai ka studiuar elektronikë në Institutin Harry T. Fultz në Tiranë, arkitekturë në Fakultetin e Inxhinierisë Ndërtimore dhe dizajn transporti në Istituto d’Arte Applicata e Design (IAAD) në Torino. Në karrierën e tij ka punuar në projekte të ndryshme që lidhin dizajnin industrial me teknologjinë dhe inovacionin.

Ndër punimet më të njohura të tij janë koncepti i veturës elektrike Jaguar XKX (Xtreme KinematiX), i cili përfshin zgjidhje të avancuara aerodinamike dhe teknologji për gjenerimin e energjisë, si dhe biçikleta konceptuale nCycle, e zhvilluar në bashkëpunim me Skyrill, e cila dallon për dizajn minimalist dhe elementë funksionalë të integruar. Ai është autor edhe i projekteve si Smart Guide, një sistem për menaxhimin e kabllove, dhe koncepti U.DTR, që kombinon karakteristikat e një kompjuteri stacionar dhe laptopi. 

Myftiu ka realizuar gjithashtu interpretime të reja të modeleve ikonike automobilistike, të publikuara në media të njohura si Yanko Design dhe Designboom. Ai mban postin e Krye-Dizajnerit në kompaninë italiane NCS Company në Carpi, ku merret me dizajn, prototipizim dhe kërkim e zhvillim. Portofoli i tij është i pasqyruar gjerësisht në platformën Behance dhe rrjetet sociale.

 Referime 

Kategoria:Njerëz që jetojnë
Kategoria:Dizajnerë